CELEX: 32013R0114
Language: hu
Date: 2012-11-06 00:00:00
Title: A Bizottság 114/2013/EU felhatalmazáson alapuló rendelete ( 2012. november 6. ) az 510/2011/EU európai parlamenti és tanácsi rendeletnek az új könnyű haszongépjárművekre alkalmazandó fajlagos szén-dioxid-kibocsátási célértékektől való eltérés iránti kérelmekre vonatkozó szabályok tekintetében történő kiegészítéséről  EGT-vonatkozású szöveg

9.2.2013   
            
            
               HU
            
            
               Az Európai Unió Hivatalos Lapja
            
            
               L 38/1
            
         A BIZOTTSÁG 114/2013/EU FELHATALMAZÁSON ALAPULÓ RENDELETE
   (2012. november 6.)
   az 510/2011/EU európai parlamenti és tanácsi rendeletnek az új könnyű haszongépjárművekre alkalmazandó fajlagos szén-dioxid-kibocsátási célértékektől való eltérés iránti kérelmekre vonatkozó szabályok tekintetében történő kiegészítéséről
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az új könnyű haszongépjárművekre vonatkozó kibocsátási követelményeknek a könnyű haszongépjárművek CO2-kibocsátásának csökkentésére irányuló uniós integrált megközelítés keretében történő meghatározásáról szóló, 2011. május 11-i 510/2011/EU európai parlamenti és tanácsi rendeletre (1) és különösen annak 11. cikke (7) bekezdésére,
   mivel:
   
               (1)
            
            
               Az 510/2011/EU rendelet 11. cikke értelmében a járműveket kis mennyiségben előállító gyártók (a továbbiakban: kérelmezők) kérhetik olyan alternatív kibocsátáscsökkentési célértékek megállapítását, amelyek igazodnak csökkentési potenciáljukhoz – a fajlagos szén-dioxid-kibocsátás csökkentésének gazdasági és technológiai szempontból vett lehetőségeit egyaránt ideértve –, továbbá figyelembe veszik az új könnyű haszongépjárművek érintett típusának piacán tapasztalható körülményeket.
            
         
               (2)
            
            
               A kérelmező csökkentési potenciáljának meghatározásakor figyelembe kell venni a kérelmező gazdasági és technológiai lehetőségeit. E célból a kérelmezőt kötelezni kell arra, hogy részletes tájékoztatást adjon gazdasági tevékenységéről, valamint az új könnyű haszongépjárműveiben alkalmazott szén-dioxid-kibocsátás-csökkentő technológiákról. A tájékoztatási kötelezettségnek általában véve a kérelmező számára könnyen rendelkezésre álló és adminisztrációs többletterhet nem igénylő adatokra kell kiterjednie.
            
         
               (3)
            
            
               A kérelmezőknek a fajlagos kibocsátási célértékek meghatározásához felhasználandó referenciaértékekkel kapcsolatos egyértelmű tájékoztatása érdekében az átlagos fajlagos szén-dioxid-kibocsátásokra vonatkozóan rendelkezésre álló legfrissebb, 2010. évi adatokat indokolt felhasználni. Ha ilyen adat nem áll rendelkezésre, a célértéket a 2010-et követő első olyan naptári év átlagos fajlagos szén-dioxid-kibocsátási adataihoz helyénvaló viszonyítani, amelyre van ilyen adat.
            
         
               (4)
            
            
               Az alkalmazás megkönnyítése érdekében össze kell állítani egy olyan listát, amely tartalmazza, hogy az egyes gyártók járműveinek 2010-ben mekkora volt az átlagos fajlagos szén-dioxid-kibocsátása az Unió területén belül. E lista összeállítása a közúti járművek szén-dioxid-kibocsátásával kapcsolatos politika fejlesztésével és végrehajtásával foglalkozó szakértői csoportban a tagállamokkal és a főbb érdekeltekkel 2012. július 9-én lefolytatott formális konzultációt követően történt.
            
         
               (5)
            
            
               Annak figyelembevétele érdekében, hogy egyes kérelmezők szűk termékkört kínálnak, és ennélfogva korlátozottak a lehetőségeik az átlagos fajlagos szén-dioxid-kibocsátás csökkentésére irányuló erőfeszítéseiknek a teljes járműállományukon történő szétosztására, a kérelmezők számára lehetővé kell tenni, hogy válasszanak az egyetlen egységes, az eltérés teljes időtartamára vonatkozó fajlagos kibocsátási célérték lehetősége és a 2010. évi referenciaértékhez képest egy meghatározott mértékű csökkentést az eltérés tárgyidőszakának végéig átlagosan biztosító különböző éves célértékek lehetősége között.
            
         
               (6)
            
            
               Az Európai Parlament, a Tanács és a Bizottság dokumentumaihoz való nyilvános hozzáférésről szóló, 2001. május 30-i 1049/2001/EK európai parlamenti és tanácsi rendelet (2) 4. cikkének (2) bekezdésében a dokumentumokhoz való nyilvános hozzáférésre vonatkozó jog alól biztosított kivételnek megfelelően indokolt kivenni a nyilvánosság számára hozzáférhető adatok köréből egyes olyan, az eltérés iránti kérelemben foglalt adatokat, amelyek közzététele kereskedelmi érdeket sértene, ideértve különösen a kérelmező által bevezetni tervezett termékekre, a kérelmező várt költségeire és a vállalat nyereségességére kifejtett hatásra vonatkozó adatokat. Az eltérésről szóló határozatait a Bizottság az interneten közzé fogja tenni,
            
         ELFOGADTA EZT A RENDELETET:
   1. cikk
   Tárgy
   Ez a rendelet meghatározza azokat az adatokat, amelyeket az 510/2011/EU rendelet 11. cikkének (1) bekezdése szerinti eltérés feltételei teljesülésének igazolása céljából a kérelmező köteles rendelkezésre bocsátani.
   2. cikk
   Fogalommeghatározások
   Az 510/2011/EU rendelet 2. és 3. cikkében megállapított fogalommeghatározásokon túlmenően e rendelet alkalmazásában:
   
               1.
            
            
               „kérelmező”: az 510/2011/EU rendelet 11. cikkének (1) bekezdése értelmében vett gyártó;
            
         
               2.
            
            
               „járműjellemzők”: a jármű tulajdonságai, például tömege, fajlagos szén-dioxid-kibocsátása, ülőhelyeinek száma, motorjának üzemi jellemzői, teljesítmény-tömeg aránya és végsebessége;
            
         
               3.
            
            
               „piacjellemzők”: a kért eltérés hatálya alá tartozó járművekkel közvetlen versenyben álló könnyű haszongépjárművek járműjellemzőire, elnevezésére és ártartományára vonatkozó adatok;
            
         
               4.
            
            
               „saját termelőlétesítmény”: kizárólag a kérelmező által használt olyan gyártó- vagy összeszerelő üzem, amelyben kizárólag a kérelmező részére gyártanak vagy szerelnek össze új könnyű haszongépjárműveket, ideértve az esetleg exportra szánt könnyű haszongépjárműveket is;
            
         
               5.
            
            
               „saját tervezési központ”: olyan, a kérelmező ellenőrzése alatt álló és kizárólagos használatában lévő létesítmény, amelyben a jármű egészének tervezése és fejlesztése történik.
            
         3. cikk
   Eltérés kérelmezése az 510/2011/EU rendelet 11. cikkének (1) bekezdése alapján
   A kérelmező az 510/2011/EU rendelet 11. cikkének (1) bekezdésén alapuló eltérés iránti kérelmet, amelynek tartalmaznia kell az e rendelet 4. és 5. cikkében felsorolt adatokat, az e rendelet I. mellékletében meghatározott formátumban nyújtja be.
   4. cikk
   A jogosultság feltételeivel összefüggő adatok
   A kérelmező a jogosultság feltételeivel összefüggésben:
   
               a)
            
            
               adatokat szolgáltat a gyártó vagy a kapcsolt gyártók csoportjának tulajdonosi szerkezetéről, a II. melléklet szerinti megfelelő nyilatkozat kíséretében;
            
         
               b)
            
            
               átadja a kérelem benyújtásának időpontját megelőző három naptári évben az Unióban hivatalosan nyilvántartásba vett, a kérelmező felelősségi körébe tartozó új könnyű haszongépjárművek számát, vagy, ha ilyen adat nem áll rendelkezésre, a következő adatok valamelyikét:
               
                           i.
                        
                        
                           ellenőrizhető adatokon alapuló becslést a bevezető szövegrészben meghatározott időszakban nyilvántartásba vett, a kérelmező felelősségi körébe tartozó új könnyű haszongépjárművek számáról;
                        
                     
                           ii.
                        
                        
                           ha a bevezető szövegrészben meghatározott időszakban egyetlen új könnyű haszongépjárművet sem vettek nyilvántartásba, a legutóbbi olyan naptári évben nyilvántartásba vett új könnyű haszongépjárművek számát, amelyben történt nyilvántartásba vétel.
                        
                     
         5. cikk
   Fajlagos kibocsátási célérték és kibocsátáscsökkentési potenciál az 510/2011/EU rendelet 11. cikkének (2) bekezdése alapján
   (1)   Ha a III. mellékletben nem szerepel, a kérelmező megadja a 2010. évben nyilvántartásba vett új könnyű haszongépjárműveinek átlagos fajlagos szén-dioxid-kibocsátását. Ilyen adat hiányában a kérelmező a 2010. évet követő első olyan naptári évben nyilvántartásba vett új könnyű haszongépjárműveinek átlagos fajlagos szén-dioxid-kibocsátását adja meg, amelyben történt nyilvántartásba vétel.
   (2)   Tevékenységére vonatkozóan a kérelmező megadja:
   
               a)
            
            
               a kérelem benyújtásának időpontját megelőző naptári évre vonatkozóan az általa foglalkoztatottak számát, valamint a termelőlétesítmény alapterületét négyzetméterben;
            
         
               b)
            
            
               a termelőlétesítmény üzemszervezési modelljét annak feltüntetésével, hogy a kérelmező mely tervezési és gyártási tevékenységeket végzi házon belül, és melyeket szervezi ki;
            
         
               c)
            
            
               kapcsolt vállalkozás esetében azt, hogy a gyártók folytatnak-e technológiamegosztást, a kiszervezett tevékenységek megjelölésével;
            
         
               d)
            
            
               a kérelem benyújtásának időpontját megelőző öt naptári év vonatkozásában az értékesítési volument, az éves árbevételt, a nettó eredményt, a szén-dioxid-kibocsátást csökkentő technológiákra fordított kutatási-fejlesztési célú kiadásokat, valamint kapcsolt vállalkozás esetében az anyavállalat felé teljesített nettó transzfereket;
            
         
               e)
            
            
               piaca vonatkozásában a piacjellemzőket;
            
         
               f)
            
            
               az eltérés iránti kérelem tárgyát képező új könnyű haszongépjárművek összes kivitelére kiterjedő, a kérelem benyújtásának időpontját megelőző naptári évre érvényes árjegyzéket, valamint azon, az eltérés hatálya alá tartozó új könnyű haszongépjárművek várható árainak jegyzékét, amelyeknek piaci bevezetését tervezi.
            
         Az első albekezdés d) pontja szerinti adatokhoz hivatalosan hitelesített elszámolásokat vagy független könyvvizsgáló által kiállított hitelesítő igazolást kell csatolni.
   (3)   Járművei fajlagos szén-dioxid-kibocsátásával kapcsolatos technológiai potenciáljára vonatkozóan a kérelmező megadja:
   
               a)
            
            
               a 2010-ben – vagy, ha ilyen adat nem áll rendelkezésre, a 2010-et követő első olyan évben, amelyre rendelkezésre állnak a vonatkozó adatok – forgalomba hozott, illetve a piaci megjelenést tervező gyártók esetében az eltérés tárgyidőszakának első évében forgalomba hozni tervezett új könnyű haszongépjárművekben alkalmazott szén-dioxid-kibocsátás-csökkentő technológiák jegyzékét;
            
         
               b)
            
            
               a fajlagos szén-dioxid-kibocsátás csökkentésére irányuló program keretében a könnyű haszongépjárműveiben alkalmazott szén-dioxid-kibocsátás-csökkentő technológiák jegyzékét, valamint a kérelem hatálya alá tartozó összes járműkivitelre vonatkozóan az e technológiák alkalmazása folytán jelentkező többletköltséget.
            
         (4)   Kibocsátáscsökkentési potenciáljához igazodva a kérelmező javaslatot tesz a következő célértékek valamelyikére:
   
               a)
            
            
               egy olyan fajlagos kibocsátási célértékre, amely biztosítja, hogy az eltérés tárgyidőszakának végén az átlagos fajlagos szén-dioxid-kibocsátás értéke kisebb legyen az (1) bekezdés szerinti átlagos fajlagos szén-dioxid-kibocsátásnál;
            
         
               b)
            
            
               olyan, az eltérés tárgyidőszakának minden egyes évére meghatározott évenkénti fajlagos kibocsátási célértékekre, amelyeket úgy határozott meg, hogy az eltérés tárgyidőszakának teljes egészére számított átlagos fajlagos szén-dioxid-kibocsátás kisebb legyen az (1) bekezdés szerinti átlagos fajlagos szén-dioxid-kibocsátásnál.
            
         (5)   A kérelmező által javasolt fajlagos kibocsátási célértéket vagy évenkénti fajlagos kibocsátási célértékeket egy, az új járműállomány fajlagos szén-dioxid-kibocsátásának csökkentését biztosító programnak kell kísérnie.
   A fajlagos szén-dioxid-kibocsátás csökkentését biztosító programnak tartalmaznia kell:
   
               a)
            
            
               azt az ütemtervet, amely szerint a kérelmező a járműállományában a szén-dioxid-kibocsátás-csökkentő technológiákat be kívánja vezetni;
            
         
               b)
            
            
               az Unióban az eltérés tárgyidőszakának minden egyes évében nyilvántartásba vételre kerülő új könnyű haszongépjárművek becsült számát, valamint a várt átlagos fajlagos szén-dioxid-kibocsátások és az átlagos tömeg értékét;
            
         
               c)
            
            
               évenkénti fajlagos kibocsátási célértékek esetén a szén-dioxid-kibocsátás-csökkentő technológiával felszerelt járműkivitelek fajlagos szén-dioxid-kibocsátásában évente elérni tervezett javulás mértékét.
            
         (6)   Az 510/2011/EU rendelet 9. cikkével összhangban az eltérés tárgyidőszakának minden egyes évére vonatkozóan meg kell vizsgálni, hogy a kérelmező teljesíti-e a fajlagos kibocsátási célértéket, illetve az évenkénti fajlagos kibocsátási célértékeket.
   6. cikk
   A Bizottság értékelése
   (1)   Ha a Bizottság az 510/2009/EU rendelet 11. cikkének (1) bekezdése alapján hiánytalanul benyújtott eltérés iránti kérelem hivatalos kézhezvételétől számított kilenc hónapon belül nem emelt kifogást, akkor úgy kell tekinteni, hogy az eltérés iránti kérelem feltételei teljesültek.
   Ha a Bizottság megállapítja, hogy a kérelem hiányos, további információk benyújtását kérheti. Ha e további információk benyújtása a Bizottság által előírt határidőn belül nem történik meg, a Bizottság a kérelmet elutasíthatja.
   Ha a Bizottság a kérelmet – akár annak hiányos volta miatt, akár azért, mert megítélése szerint a javasolt fajlagos kibocsátási célérték nem áll összhangban a kérelmező csökkentési potenciáljával – elutasítja, a kérelmező megfelelő kiegészítéssel vagy módosításokkal az eltérés iránti kérelmét újból benyújthatja.
   (2)   A kérelmet nyomtatott és elektronikus formában egyaránt be kell benyújtani. A kérelem nyomtatott példányát „Eltérés iránti kérelem az 510/2011/EU rendelet alapján” megjelöléssel az Európai Bizottság Főtitkárságának (1049 Brüsszel, Belgium) kell megküldeni. Az elektronikus példányt az I. mellékletben megjelölt e-mail címre kell elküldeni.
   (3)   Ha a kérelemben szereplő valamely információ utóbb helytelennek vagy pontatlannak bizonyul, az eltérést engedélyező határozatot vissza kell vonni.
   7. cikk
   Az adatokhoz való nyilvános hozzáférés
   (1)   Ha a kérelmező ellenzi, hogy az általa benyújtott kérelemben szereplő információk az 510/2011/EU rendelet 11. cikke (8) bekezdésének megfelelően közzétételre kerüljenek, ezt a kérelemben feltünteti, és megindokolja, hogy a közzététel miért sértené kereskedelmi érdekeit, ideértve a szellemi tulajdonnal kapcsolatos érdekeit is.
   (2)   Úgy kell tekinteni, hogy a következő információk az 1049/2001/EK rendelet 4. cikkének (2) bekezdésében a dokumentumokhoz való nyilvános hozzáférésre vonatkozó jog alól biztosított kivétel hatálya alá tartoznak:
   
               a)
            
            
               az 5. cikkben említett, a fajlagos szén-dioxid-kibocsátások csökkentésére irányuló program részletes adatai, ezen belül különösen a kérelmező termékkörének fejlesztésével kapcsolatos adatok;
            
         
               b)
            
            
               a szén-dioxid-kibocsátás-csökkentő technológiáknak a gyártási költségekre, a járművek vételárára és a vállalat nyereségességére gyakorolt várt hatásai.
            
         8. cikk
   Ez a rendelet az Európai Unió Hivatalos Lapjában történő kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. november 6-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 145., 2011.5.31., 1. o.
   
      (2)  HL L 145., 2001.5.31., 43. o.
   
      I. MELLÉKLET
      
         Minta az 510/2011/EU rendelet 11. cikkének (1) bekezdésében előírt feltételeknek megfelelő könnyűhaszongépjármű-gyártók eltérés iránti kérelméhez
      
      A kérelem elektronikus példányát a következő e-mail címre kell elküldeni:
      EC-CO2-LDV-IMPLEMENTATION@ec.europa.eu
      1.   A gyártó vagy a kapcsolt gyártók csoportjának neve, címe és a kapcsolattartó személy adatai
      
      
                  A gyártó neve
               
               
                  Postacím
               
               
                  A kapcsolattartó személy neve
               
               
                  A kapcsolattartó személy e-mail címe
               
               
                  A kapcsolattartó személy telefonszáma
               
            
                   
               
               
                   
               
               
                   
               
               
                   
               
               
                   
               
            2.   A gyártó Európai Unión belüli képviselőjének neve, címe és a kapcsolattartó személy adatai (csak abban az esetben, ha a gyártó székhelye az EU területén kívül van)
      
      
                  A gyártó EU-n belüli képviselőjének neve
               
               
                  Postacím
               
               
                  A kapcsolattartó személy neve
               
               
                  A kapcsolattartó személy e-mail címe
               
               
                  A kapcsolattartó személy telefonszáma
               
            
                   
               
               
                   
               
               
                   
               
               
                   
               
               
                   
               
            3.   A jogosultság feltételei
      
      3.1.   A kérelmező tagja-e kapcsolt gyártók csoportjának?
      
      
                  
               
               
                  IGEN (csatolja a II. melléklet szerinti nyilatkozatot)
               
            
                  
               
               
                  NEM
               
            3.2.   A kérelmező úgy tagja-e kapcsolt gyártók csoportjának, hogy emellett saját termelőlétesítményt és tervezési központot tart fenn?
      
      
                  
               
               
                  IGEN (csatolja a II. melléklet szerinti nyilatkozatot; lásd a 3.3. pontot)
               
            
                  
               
               
                  NEM (lásd a 3.4. és a 3.5. pontot)
               
            3.3.   Az Európai Unióban nyilvántartásba vett új könnyű haszongépjárművek száma (ha a kérelem nem kapcsolt gyártóra vagy olyan kapcsolt gyártóra vonatkozik, amely saját termelőlétesítményt és tervezési központot tart fenn):
      
      3.3.1.   Hivatalos adatok a kérelem benyújtásának időpontját megelőző három naptári évre
      
                  Év
               
               
                   
               
               
                   
               
               
                   
               
            
                  Az EU-ban újonnan nyilvántartásba vett járművek száma
               
               
                   
               
               
                   
               
               
                   
               
            3.3.2.   Ha a 3.3.1. pont szerinti hivatalos adatok nem állnak rendelkezésre az ott megjelölt időszakra: ellenőrizhető adatokon alapuló becslés
      
                  Év
               
               
                   
               
               
                   
               
               
                   
               
            
                  Az EU-ban újonnan nyilvántartásba vett járművek száma
               
               
                   
               
               
                   
               
               
                   
               
            3.3.3.   Ha a 3.3.1. és a 3.3.2. pont szerinti adatok nem állnak rendelkezésre az ott megjelölt időszakra: azon utolsó naptári év adatai, amelyre az adatok rendelkezésre állnak
      
                  Év
               
               
                   
               
               
                   
               
               
                   
               
            
                  Az EU-ban újonnan nyilvántartásba vett járművek száma
               
               
                   
               
               
                   
               
               
                   
               
            3.4.   Ha a kérelem kapcsolt gyártók csoportjára vonatkozik, minden egyes gyártóra vonatkozóan adja meg az alábbi adatokat:
      
      
                  A gyártó neve
               
               
                  Postacím
               
               
                  A kapcsolattartó személy neve
               
               
                  A kapcsolattartó személy e-mail címe
               
               
                  A kapcsolattartó személy telefonszáma
               
            
                   
               
               
                   
               
               
                   
               
               
                   
               
               
                   
               
            3.5.   A kapcsolt gyártók csoportja által gyártott, az Európai Unióban nyilvántartásba vett új könnyű haszongépjárművek száma (ha a kérelem kapcsolt gyártók csoportjára vonatkozik, és a kérelmező nem tart fenn saját termelőlétesítményt és tervezési központot):
      
      3.5.1.   Hivatalos adatok a kérelem benyújtásának időpontját megelőző három naptári évre
      
                  Év
               
               
                   
               
               
                   
               
               
                   
               
            
                  Az EU-ban újonnan nyilvántartásba vett járművek száma
               
               
                   
               
               
                   
               
               
                   
               
            3.5.2.   Ha a 3.5.1. pont szerinti hivatalos adatok nem állnak rendelkezésre az ott megjelölt időszakra: ellenőrizhető adatokon alapuló becslés
      
                  Év
               
               
                   
               
               
                   
               
               
                   
               
            
                  Az EU-ban újonnan nyilvántartásba vett járművek száma
               
               
                   
               
               
                   
               
               
                   
               
            3.5.3.   Ha a 3.5.1. és a 3.5.2. pont szerinti adatok nem állnak rendelkezésre az ott megjelölt időszakra: azon utolsó naptári év adatai, amelyre az adatok rendelkezésre állnak
      
                  Év
               
               
                   
               
               
                   
               
               
                   
               
            
                  Az EU-ban újonnan nyilvántartásba vett járművek száma
               
               
                   
               
               
                   
               
               
                   
               
            4.   Az eltérés kért időtartama
      
      
                  Naptári évek száma (legfeljebb 5)
               
               
                   
               
               
                   
               
               
                   
               
            5.   Az eltérés időtartamára a teljes járműállományra javasolt átlagos fajlagos kibocsátási célérték, évenkénti csökkentési célértékek esetén az egyes évekre vonatkozóan javasolt fajlagos kibocsátási célértékek (g CO2/km mértékegységben)
      
      
                  Év
               
               
                   
               
               
                   
               
               
                   
               
               
                   
               
               
                   
               
            
                  Átlagos fajlagos kibocsátási célérték (g CO2/km)
               
               
                   
               
               
                   
               
               
                   
               
               
                   
               
               
                   
               
            6.   A vállalat adatai
      
      6.1.   Átlagos fajlagos szén-dioxid-kibocsátás 2010-ben, ha a III. mellékletben nem szerepel (ha a 2010. évi adat nem áll rendelkezésre, akkor a 2010 utáni első olyan naptári év adatát adja meg, amelyre rendelkezésre áll ez az adat)
      
      6.2.   A foglalkoztatottak száma a kérelem benyújtásának időpontját megelőző naptári évben
      
      6.3.   A termelőlétesítmény alapterülete négyzetméterben a kérelem benyújtásának időpontját megelőző naptári évben
      
      6.4.   Értékesítési volumen a kérelem benyújtásának időpontját megelőző öt évben
      
      
                  Év
               
               
                   
               
               
                   
               
               
                   
               
               
                   
               
               
                   
               
            
                  Értékesítési volumen
               
               
                   
               
               
                   
               
               
                   
               
               
                   
               
               
                   
               
            6.5.   Éves árbevétel a kérelem benyújtásának időpontját megelőző öt évben
      
      
                  Év
               
               
                   
               
               
                   
               
               
                   
               
               
                   
               
               
                   
               
            
                  Árbevétel
               
               
                   
               
               
                   
               
               
                   
               
               
                   
               
               
                   
               
            6.6.   Piacjellemzők
      
      A kérelem benyújtásának időpontjában még nem forgalmazott tervezett termékekre vonatkozóan az alábbi adatokat a kérelem bizalmas részében kell megadni.
      
                  a)
               
               
                  Járműjellemzők
               
            
                  b)
               
               
                  Azon járművek elnevezése és ártartománya, amelyek a kérelem benyújtásának időpontját megelőző évben a gyártó járműveivel közvetlen versenyben álltak
               
            
                  c)
               
               
                  Árjegyzék az eltérés iránti kérelem tárgyát képező járművekről a kérelem benyújtásának időpontját megelőző naptári évre vagy arra a kérelem benyújtásának időpontjához legközelebbi évre, amelyre ilyen árjegyzék rendelkezésre áll.
               
            6.7.   A termelőlétesítmény üzemszervezési modelljének rövid leírása
      
      A KÉRELEM BIZALMAS RÉSZE
      6.8.   Nettó eredmény a kérelem benyújtásának időpontját megelőző öt évben
      
      
                  Év
               
               
                   
               
               
                   
               
               
                   
               
               
                   
               
               
                   
               
            
                  Nettó eredmény
               
               
                   
               
               
                   
               
               
                   
               
               
                   
               
               
                   
               
            6.9.   Szén-dioxid-kibocsátás-csökkentő technológiákra fordított kutatási-fejlesztési célú kiadás a kérelem benyújtásának időpontját megelőző öt évben
      
      
                  Év
               
               
                   
               
               
                   
               
               
                   
               
               
                   
               
               
                   
               
            
                  K + F-célú kiadás
               
               
                   
               
               
                   
               
               
                   
               
               
                   
               
               
                   
               
            6.10.   Kapcsolt vállalkozás esetében az anyavállalat felé teljesített nettó pénzügyi transzferek összege a kérelem benyújtásának időpontját megelőző öt évben
      
      
                  Év
               
               
                   
               
               
                   
               
               
                   
               
               
                   
               
               
                   
               
            
                  Nettó transzferek
               
               
                   
               
               
                   
               
               
                   
               
               
                   
               
               
                   
               
            7.   Részletes adatok az Európai Unióban a kérelmező felelősségi körében forgalmazni tervezett új könnyű haszongépjárművekről
      
      7.1.   Piacjellemzők
      
      7.1.1.   Járműjellemzők
      7.1.2.   Azon járművek elnevezése és ártartománya, amelyek a kérelem benyújtásának időpontját megelőző évben a gyártó járműveivel közvetlen versenyben álltak
      7.1.3.   Árjegyzék az eltérés iránti kérelem tárgyát képező járművekről
      8.   A kérelmező technológiai potenciálja járművei fajlagos szén-dioxid-kibocsátásának csökkentése terén
      
      8.1.   A kérelmező járműállományában 2010-ben alkalmazott szén-dioxid-kibocsátás-csökkentő technológiák jegyzéke
      
      8.2.   Ha a 8.1. pont szerinti lista nem áll rendelkezésre, akkor a 2010-et követő első olyan évre vonatkozó lista, amelyre az rendelkezésre áll
      
      8.3.   Az Unió piacára most belépni szándékozó gyártók esetében a 8.1. pont szerinti jegyzéknek az eltérés tárgyidőszakának első évére kell vonatkoznia.
      
      9.   A kérelmező programja járművei fajlagos szén-dioxid-kibocsátásának csökkentésére
      
      9.1.   Ütemterv a járműállomány szén-dioxid-kibocsátás-csökkentő technológiákkal történő ellátására
      
      9.2.   A járműállomány következő átlagos értékei az eltérés tárgyidőszakában:
      
      9.2.1.   Az Unióban az eltérés tárgyidőszakában évenként nyilvántartásba vett új könnyű haszongépjárművek száma
      9.2.2.   Az Unió piacán forgalomba hozni tervezett járművek várt átlagos tömege, motorteljesítménye és hajtási elve
      9.2.3.   Az Unió piacán forgalomba hozni tervezett járművek várt átlagos fajlagos szén-dioxid-kibocsátása
      9.3.   A kérelmező járműállományában a fajlagos szén-dioxid-kibocsátások csökkentésére irányuló program keretében bevezetni tervezett szén-dioxid-kibocsátás-csökkentő technológiák
      
      9.4.   A fajlagos szén-dioxid-kibocsátások csökkentésére irányuló program keretében bevezetni tervezett technológiák többletköltsége járműkivitelenként
      
      9.5.   Évenkénti fajlagos kibocsátási célértékek esetén a szén-dioxid-kibocsátás-csökkentő technológiákkal újonnan felszerelt járműkivitelek fajlagos szén-dioxid-kibocsátásában évente elérni tervezett javulás
      
   
   
      II. MELLÉKLET
      
         Minta a tulajdonosi szerkezetre vonatkozó nyilatkozathoz
      
      
         510/2011/EU rendelet 11. cikk (1) bekezdés a) pont
      
      Ezúton kijelentem, hogy jogszerű felhatalmazással rendelkezem az 510/2011/EU rendelet 11. cikkének (1) bekezdése alapján eltérés iránti kérelmet benyújtó, a rendelet 3. cikkének (2) bekezdése értelmében kapcsolt gyártók csoportjához nem tartozó [név] (a gyártó) képviseletére. Legjobb tudomásom szerint a(z) [név] (a gyártó) jogosult az 510/2011/EU rendelet 11. cikkének (1) bekezdése alapján eltérés iránti kérelmet benyújtani, továbbá a kérelemben megadott adatok valósak és pontosak. Mellékelem a(z) [név] (a gyártó) tulajdonosi szerkezetére vonatkozó információkat.
      
                  Aláírás
               
               
                  Kelt
               
            A(z) [gyártó] igazgatója
      
         510/2011/EU rendelet 11. cikk (1) bekezdés b) pont
      
      Ezúton kijelentem, hogy jogszerű felhatalmazással rendelkezem az 510/2011/EU rendelet 11. cikkének (1) bekezdése alapján eltérés iránti kérelmet benyújtó, a rendelet 3. cikkének (2) bekezdése értelmében kapcsolt gyártók csoportjához tartozó [név] (a gyártó) képviseletére. Legjobb tudomásom szerint a(z) [név] (a gyártó) jogosult az 510/2011/EU rendelet 11. cikkének (1) bekezdése alapján eltérés iránti kérelmet benyújtani, továbbá a kérelemben megadott adatok valósak és pontosak. Mellékelem a(z) [név] (a gyártó) tulajdonosi szerkezetére vonatkozó információkat.
      
                  Aláírás
               
               
                  Kelt
               
            A(z) [gyártó] igazgatója
      
         510/2011/EU rendelet 11. cikk (1) bekezdés c) pont
      
      Ezúton kijelentem, hogy jogszerű felhatalmazással rendelkezem az 510/2011/EU rendelet 11. cikkének (1) bekezdése alapján eltérés iránti kérelmet benyújtó, a rendelet 3. cikkének (2) bekezdése értelmében kapcsolt gyártók csoportjához tartozó, de a 114/2013/EU felhatalmazáson alapuló bizottsági rendelet 2. cikke értelmében saját termelőlétesítményt és saját tervezési központot fenntartó [név] (a gyártó) képviseletére. Legjobb tudomásom szerint a(z) [név] (a gyártó) jogosult az 510/2011/EU rendelet 11. cikkének (1) bekezdése alapján eltérés iránti kérelmet benyújtani, továbbá a kérelemben megadott adatok valósak és pontosak. Mellékelem a(z) [név] (a gyártó) tulajdonosi szerkezetére vonatkozó információkat.
      
                  Aláírás
               
               
                  Kelt
               
            A(z) [gyártó] igazgatója
   
   
      III. MELLÉKLET
      
         Gyártónkénti átlagos fajlagos szén-dioxid-kibocsátások az Unióban 2010-ben
      
      
                  Gyártmány
               
               
                  Átlagos kibocsátás (g/km)
               
            
                  Citroen
               
               
                  158,96
               
            
                  Dacia
               
               
                  154,13
               
            
                  Fiat
               
               
                  159,99
               
            
                  Ford
               
               
                  202,00
               
            
                  Giotti victoria
               
               
                  167,59
               
            
                  Great wall
               
               
                  190,13
               
            
                  Hyundai
               
               
                  219,73
               
            
                  Isuzu
               
               
                  223,86
               
            
                  Iveco
               
               
                  229,05
               
            
                  Jeep
               
               
                  240,17
               
            
                  Kia
               
               
                  193,29
               
            
                  Land rover
               
               
                  276,93
               
            
                  LDV
               
               
                  234,60
               
            
                  Mazda
               
               
                  247,08
               
            
                  Mercedes
               
               
                  226,29
               
            
                  Mitsubishi
               
               
                  221,87
               
            
                  Mitsubishi fuso
               
               
                  286,83
               
            
                  Nissan
               
               
                  214,11
               
            
                  Opel
               
               
                  183,30
               
            
                  Peugeot
               
               
                  156,84
               
            
                  Piaggio
               
               
                  135,85
               
            
                  Renault
               
               
                  165,47
               
            
                  Renault trucks
               
               
                  250,11
               
            
                  Skoda
               
               
                  136,13
               
            
                  Ssangyong
               
               
                  222,72
               
            
                  Tata
               
               
                  223,00
               
            
                  Toyota
               
               
                  215,41
               
            
                  Vauxhall
               
               
                  162,09
               
            
                  Volkswagen
               
               
                  193,43
               
            
                  Volvo
               
               
                  186,40